Το τουρνουά που εξελίχθηκε στο Κύπελλο Συνομοσπονδιών ΦΙΦΑ ξεκίνησε ανεπίσημα το 1992 στη Σαουδική Αραβία και ονομαζόταν Κύπελλο Βασιλιά Φαχντ. Έπειτα από το πρώτο του 1992 έγινε και δεύτερο το 1995. Σε αυτό συμμετείχαν η εθνική Σαουδικής Αραβίας και κάποιοι κυπελλούχοι των περιφερειακών συνομοσπονδιών. Το 1997 ανέλαβε τη διοργάνωση η FIFA και το ονόμασε "Κύπελλο Συνομοσπονδιών" (FIFA Confederations Cup) και όρισε η διεξαγωγή του να γίνεται κάθε δύο χρόνια. Από το 2005 το κύπελλο διεξαγόταν κάθε τέσσερα χρόνια, ένα χρόνο πριν από το Παγκόσμιο Κύπελλο, στη χώρα που διοργάνωνε το επόμενο Παγκόσμιο. Έτσι, το Κύπελλο Συνομοσπονδιών 2017 διεξήχθη στη Ρωσία.